VEDTEKTER

## EIERFORHOLD

Haugland Gårdsbarnehage Askøy AS er et aksjeselskap. Barnehagen eies og drives av Liv, Egil og Willy Mikalsen.

## FORMÅL

Haugland gårdsbarnehage Askøy AS, heretter kalt Haugland Gårdsbarnehage AS, skal drives i samsvar med de til enhver tid gjeldende lover, forskrifter og kommunale vilkår for barnehagevirksomhet, barnehagens egne vedtekter og rammeplan. Formålet er å gi en mulighet for et spesielt barnehagetilbud, en gårdsbarnehage med dyr og natur som ramme rundt driften. I tillegg til barnehagens inngjerdete område, kan barnehagen nytte gårdens øvrige arealer til lek og utfoldelse.

Barnehagen skal i samarbeid og forståelse med hjemmet ivareta barnas behov for allsidig utvikling. Barnehagen skal bygge på grunnleggende verdier i kristen og humanistisk arv og tradisjon, slik som respekt for menneskeverdet og naturen, åndsfrihet, nestekjærlighet, tilgivelse, likeverd og solidaritet, verdier som kommer til uttrykk i ulike religioner og livssyn og som er forankret i menneskerettighetene.

Barna skal få utfolde skaperglede, undring og utforskertrang. De skal lære å ta vare på seg selv, hverandre og naturen. Barna skal utvikle grunnleggende kunnskaper og ferdigheter. De skal ha rett til medvirkning tilpasset alder og forutsetninger.

Barnehagen skal møte barna med tillit og respekt, og anerkjenne barndommens egenverdi. Den skal bidra til trivsel og glede i lek og læring, og være et utfordrende og trygt sted for fellesskap og vennskap. Barnehagen skal fremme demokrati og likestilling og motarbeide alle former for diskriminering.

## STYRINGSORGANER

Haugland gårdsbarnehage AS har et valgt eierstyre på 3 personer med årsmøte som øverste organ. Årsmøtet skal avholdes innen utgangen av mai hvert år.

## FORELDRERÅD

Foreldreråd opprettes etter lov om barnehager § 4. Det består av foreldre/foresatte til alle barn i barnehagen. Foreldrerådet velger sine representanter til samarbeidsutvalget for ett år av gangen.

## SAMARBEIDSUTVALG

Samarbeidsutvalget består av foreldre/foresatte, ansatte og representant for eier, hvor hver gruppe er likt representert. Samarbeidsutvalget konstituerer seg selv. Kommunen har rett til å sitte med en representant.

## OPPTAK

Barnehagen har følgende opptakskriterier:

Opptakskrets Askøy kommune og omkringliggende kommuner.

Eier og styrer vil i samarbeid foreta det endelige opptak av barn til barnehagen.

## PRIORITERING VED OPPTAK

Det skal foreligge tilfredsstillende dokumentasjon før prioritering blir gjort.

1. Barn med nedsatt funksjonsevne (barnehageloven 18) og barn det er fattet vedtak om etter barnevernsloven §5-1 første ledd bokstav a-d, § 3-1 og §3-4 første ledd bokstav b, har rett til prioritet ved opptak.
2. Prioritet til ansattes barn.
3. Prioritet til søsken av barn som allerede har plass i barnehagen
4. Barnehagen vil tilstrebe en forsvarlig kjønns og alderssammensetning for å sikre en forsvarlig drift
5. Andre søkere enn de som er nevnt ovenfor rangeres skjønnsmessig.

## SØKNAD

Det må søkes om plass via internett: [www.vigilo.no](http://www.vigilo.no/)

Hovedopptak følger samordnet opptak av barn i Askøy kommune, med søknadsfrist

1. mars. Deretter opptak ved ledige plasser.

Barnehagen tilbyr heltidsplasser og deltidsplasser

Ved tildeling av plass må barnets foresatte skriftlig akseptere barnehagens vedtekter.

## ENDRING AV PLASS

Det må søkes om endring av plass (hel/deltid). Oppsigelsestid for endring av plass er 2 mnd. Søknad gjøres på [www.vigilo.no](http://www.vigilo.no/)

## OPPSIGELSE

Tildelt barnehageplass beholdes fram til skriftlig oppsigelse foreligger eller til 31.juli det året barnet begynner på skolen, så lenge betaling for plass innfris.

Oppsigelsestiden er **3 mnd**., og gjelder fra den 1. i måneden. På grunn av problemer med å ta inn nye barn i barnehagen på slutten av barnehageåret, kan ikke barnehageplasser sies opp etter 1. april. Blir plassen sagt opp etter 1. april må plassen betales frem til 15. august.

Reglene for oppsigelse gjelder fra foreldre/foresatte har tatt imot plassen. fra den 1. i påfølgende måned. Oppsigelse av plass skjer elektronisk på [www.vigilo.no.](http://www.vigilo.no/)

Ved overgang til annen barnehage i kommunen, må oppsigelsestid, overgangstidspunkt og betaling avklares med begge barnehagene

Manglende betaling av barnehageplass, er oppsigelsesgrunn fra barnehagens side. Uteblir foreldrebetalingen, kan barnehageplassen sies opp skriftlig av barnehagens eier med frist på 14 dager.

Regelmessig fremmøte og overholdelse av åpningstider er en forutsetning for at barnet skal beholde plassen i barnehagen

## PERMISJON

Det kan i spesielle tilfeller innvilges permisjon fra barnehageplass. Det er en forutsetning at plassen blir benyttet av annet barn denne perioden. Det gis ikke permisjon etter 1. mai for resten av barnehageåret. Søknaden må være skriftlig.

## ÅPNINGSTIDER

Barnehagen har åpent fra kl.06.45 – 17.00 mandag til fredag.

Barnehagen har 5 planleggingsdager i året hvor barnehagen holdes stengt.

Barnehagen holder stengt alle helger og høytidsdager, samt julaften og nyttårsaften. I romjulen og virkedagene mellom palmehelg og skjærtorsdag er barnehagen åpen. Onsdag før skjærtorsdag stenger barnehagen kl. 12.00.

I romjul, på virkedagene mellom palmehelg og skjærtorsdag og om sommeren, har barnehagen redusert åpningstid. Dette vil bli informert om nærmere.

For barn som ikke blir hentet innenfor barnehagens åpningstid vil foresatte - etter å ha fått 1 advarsel, bli belastet med et gebyr på kr. 200,- pr. påbegynt halvtime.

## FERIER

Barna skal ha minimum 3 ukers sammenhengende ferie og 1 uke valgfri ferie innenfor skolens sommerferieuker, slik de er fastsatt i gjeldende skolerute. All ferie for barn som begynner på skolen må være tatt før barnet slutter i barnehagen. Alle foreldre/foresatte vil derfor i løpet av året bli bedt om å oppgi ferietiden for sitt barn. Frist for slik tilbakemelding er 1. april.

Barn som skal begynne på skolen må ha avviklet all ferie innen sluttdato 31.juli.

## BETALING

Betaling for barnehageplassen følger de til enhver tid gjeldende satser vedtatt av myndighetene.

Betalingen skjer forskuddsvis innen den 1. i hver måned. Det betales for 11 måneder i året. Det gis søskenmoderasjon etter gjeldende regler. Betaling påløper også for ubenyttet plass.

I tillegg til ordinære sats for barnehageplass, betales kr. 370,- i matpenger hver måned. Ved purring ilegges purregebyr på kr. 50.-

Ved manglende betaling etter en fastsatt frist, blir fordringen oversendt til inkasso.

## AREAL

Norm for oppholdsareal er 4m2 pr barn over 3 år. Norm for barn under 3 år er 5,3m2. Utearealet bør være 6 ganger lek og oppholdsarealet inne.

Disse kravene oppfyller barnehagen.

1. ANSVAR

# Forsikring

Barnehagen har tegnet ansvars- og ulykkesforsikring i den tiden barnet oppholder seg i barnehagen, på vei til og fra barnehagen, samt på utflukter i barnehagens regi.

**Personalet** har ansvar for barnet den tiden det oppholder seg i barnehagen og når det deltar i aktiviteter i barnehagens regi.

**Foreldrene** sørger selv for henting/bringing av barna.

# Internkontroll

Barnehagen har tilgjengelig dokumentasjon for et systematisk helse- miljø og sikkerhetsarbeid i samsvar med internkontrollforskriften.

## HELSE / SYKDOM / ALLERGI

Når et barn begynner i barnehagen, skal det fremlegges opplysninger om barnets helse på eget skjema.

Det skal meldes fra til barnehagen om barnet er sykt eller av annen grunn ikke kommer i barnehagen, senest kl. 0930 samme dag.

Syke barn skal ikke være i barnehagen. Styrer avgjør om et barn p.g.a. sykdom må holdes borte fra barnehagen en periode.

Barnehagen er en gårdsbarnehage med dyr av ulike slag, og mye tilgjengelig natur rundt. Barna skal delta i stell av dyr, ridning for de som ønsker det og bruke den praktfulle naturen til lek og utfoldelse. Vi legger opp til uteliv både sommer som vinter.

Barnehagen kan ikke ta hensyn til barn med allergi dersom dette medfører at vi må endre vår driftsform. Dersom barnet får problemer med å oppholde seg i barnehagen

p.g.a. allergi, må foreldrene selv ta ansvar for dette, og i samråd med lege avgjøre om problemet for barnet er så stort at det må tas ut, eventuelt overføres til en annen barnehage dersom dette er mulig.

## ANNET

**Politiattest** Alle ansatte i barnehagen skal legge frem tilfredsstillende politiattest.

**Taushetsplikt** Eierstyret, samarbeidsutvalgets medlemmer og barnehagens ansatte har taushetsplikt i henhold til forvaltningsloven (jfr. Lov om barnehager § 44)

**Mat:** Barnehagen serverer lunsj og frukt hver dag. Matpenger kr.370,- pr. måned, betales sammen med barnehageregning.

## VEDTEKTSENDRING

Endring av vedtekter gjøres av styret.